
	INFORMARE CU PRIVIRE LA SEMINARUL INTERNATIONAL
REGENERAREA URBANA IN ROMANIA

ROLUL GUVERNULUI, SOCIETATII CIVILE SI ACTORILOR ECONOMICI
SEMINAR INTERNATIONAL, 1-2 NOIEMBRIE 2007
PALATUL PATRIARHIEI, BUCURESTI, ROMANIEI


La seminar au participat:

· Repezentanti ai asociatiilor de proprietari din: Arad, , Braila, Bucuresti, Bacau, Botosani, Campulung, Constanta, Cluj, Craiova, Deva, Dorohoi, Focsani, Galati, Lugoj, Mangalia, Negresti-Oas, Pitesti, Ploiesti, Ramnicu Valcea, Resita, Slatina, Sibiu, Slobozia, Suceava, Timisoara, Targu Mures, Turnu Magurele;
· Au delegat reprezentarea: Navodari, Medgidia, Oradea, Sinnicolau Mare, Buzau, Brasov, Iasi, Giurgiu, Targu Jiu, Barlad,  Turnu Severin, Dej
· Domnul Laszlo Borbely – Ministru, Ministerul Dezvoltarii, Lucrarilor Publice si Locuintei din Romania, Excelenta sa, Domnul Jaap L. Werner, Ambasadorul Olandei la Romania, Domnul Hubert van Eyk – Director  Ministerul Locuintei, Planificarii Teritoriale si a Mediului din Olanda (VROM), Domnul Jan van der Moolen – presedinte al Platformei Habitat pentru Europa Centrala si de Est., Constantin Poteras, Primar Sector 6 Bucuresti; Adrian Inimaroiu, Primar Sector 4 Bucuresti; Catalin Deaconescu – Prefect Municipiul Bucuresti; Razvan Murgeanu – Viceprimar Primaria Municipiului Bucuresti

· SPECIALISTI DIN: MINISTERUL DEZVOLTARII, LUCRARILOR PUBLICE SI LOCUINTEI, MINISTERUl INTERNELOR SI REFORMEI ADMINISTRATIVE,  AUTORITATEA NATIONALA DE REGLEMENTARE PENTRU SERVICIILE COMUNITARE, AUTORITATEA NATIONALA PENTRU PROTECTIA CONSUMATORILOR, AUTORITATEA NATIONALA  DE REGLEMENTARE IN DOMENIUL ENERGIEI, INSPECTORATUL PENTRU SITUATII DE URGENTA, INSTITUTUL NATIONAL DE ADMINISTRSTIE, AGENTIA ROMANA PENTRU CONSERVAREA ENERGIEI, Direcţia de Relaţii cu Mediul Asociativ - Compartimentului de Analiza si Planificare Politica - Cancelaria Primului-Ministru, MINISTERUL MEDIULUI SI DEZVOLTARII DURABILE, PREFECTURA MUNICIPIULUI BUCURESTI, arbac bucuresti, primarii (Liverpool, viena, sofia, haga, roterdam, dresden, sector 1, 2, 3, 4, 6 –bucuresti, bacau, dorohoi, timisoara, suceava), radet-bucuresti, 3d romania, deko-policolor, techem romania, elsaco, Express Finance IFN SA, 

· Specialisti straini din: Austria, Bulgaria, Germania, Marea Britanie, Olanda.
Pe langa problematica legata de Regenerarea Urbana in aceasta intalnire s-au discutat si problemele curente cu care se confrunta asociatiile de locatari/proprietari din Romania: imbunatatirea legislatiei, impunerea unor tarife suportabile, calitatea serviciilor, reabilitarea termica a fondului locativ, fenomenul debransarii de la servicii. 

In colaborare cu Institutul National de Administratie au fost pregatiti si 39 de specialisti in Regenerare urbana capabili sa sprijine autoritatile locale in derularea de proiecte.

Dintre toate problemele discutate semnalam urmatoarele:

I.Cu privire la reabilitarea termica

· Salutam existenta acestui program national, dar fara masuri financiare si administrative conexe nu va avea succesul scontat pe termen mediu. Facem aceste observatii si ca urmare a mai mult de 100 de intalniri organizate in tara in care am avut posibilitatea sa cunoastem evolutia situatiei.

· Solicitam ca in prima faza sa se realizeze auditul energetic pentru toate imobilele pentru a avea o imagine clara cu privire la starea fondului locativ. Astfel vom putea stabili strategii viabile in domeniul imobiliar.

· Proprietarii care pot realiza din fonduri proprii lucrarile de reabilitate achitand integral in avans trebuie incurajati! Ulterior se pot returna cei 67% contributie a Guvernului si a Consiliului Local si costurile legate de audit si proiectare. Astfel se urgenteaza punerea in practica a programului national de reabilitarea termica.

· Solicitam introducerea de urgenta a fondurilor de garantare a creditelor luate pentru reabilitarea termica.

· Solicitam TVA 0 la lucrarile de reabilitare si consolidare (inclusiv pentru materialele de constructii!)

· Solicitam TVA 9% la utilitati (apa, canal, energie termica, energie electrica, salubritate, gaze naturale) cu conditia folosirii fondurilor disponibilizate pentru a finanta reabilitarea fondului locativ!

· Solicitam deducerea impozitului pe locuinta pana la compensarea totala a sumei investite in reabilitare, nelimitat la un singur an fiscal!

· Solicitam realizarea unei banci de date cu tipuri de proiecte de reabilitare deoarece si cartierele de blocuri sunt construite dupa proiecte tip. Costurile de proiectare ar scadea semnificativ.

II.Cu privire la consolidarea antiseismica

· Salutam masurile de inasprire a legislatiei prin sanctionarea proprietarilor care impiedica desfasurarea programului! 

Sanctiunile ar  trebui sa fie aplicate si autoritatilor locale cand:

· Nu se pun la dispozitie locuinte pe perioada consolidarii.

· Nu se respecta termenele in executarea lucrarilor de consolidare.

· Nu se raporteaza transparent motivele intarzierilor.

III. Cu privire la legislatia in domeniul locuintelor:

· Solicitam simplificarea Legislatiei in domeniul Asociatiilor de proprietari
· Solicitam o lege cadru a asociatiilor de proprietari dublata de hotarari ale consililor locale pentru adoptarea Normelor Specifice Locale de Aplicare. Nici o lege nu va putea acoperi toate problemele! Vom evita astfel zecile de mii de reclamatii-interventii din diferite zone.

· Solicitam anularea atestarii administratorilor de catre primarii. Obligativitatea urmarii unui curs organizat de catre autoritatea locala in colaborare cu organizatiile asociatiilor de proprietari trebuie pastrata.

· Solicitam abrogarea sanctiunilor pentru activitatea personalului ales in cadrul asociatiilor de proprietari: presedinte, membrii comitet, membrii comisiei de cenzori. Sanctionarea neindeplinirii atributiilor nu poate fi facuta decat de adunarea generala. Restul sanctiunilor raman conform legislatieie valabile pentru orice cetatean.
· Solicitam scoaterea prevederilor care se regasesc in alte legi (contabilitate, legislatia muncii, constructi etc) pentru a preintampina contradictiile inerente odata cu modificarea legislatiei conexe. 

· Solicitam declararea asociatiilor de proprietari de utilitate publica!

· Legislatia in domeniul locuintelor trebuie sa fie corelata cu prevederile legale în vigoare privind administraţia publica locală, descentralizarea administrativă şi financiară, dezvoltarea regionala, finanţele publice locale şi cu respectarea principiilor: a) responsabilităţii şi legalităţii; b) asocierii intercomunitare; c) dezvoltării durabile şi corelării cerinţelor cu resursele; d) protecţiei şi conservării mediului natural şi construit; e) asigurării igienei şi sănătăţii populaţiei si a calitatii vietii f) administrării eficiente a constructiilor din proprietatea publica sau privată; g) participării şi consultării cetăţenilor; h) liberului acces la informaţiile privind problematica locuitului. i) protecţia economică, juridică şi socială a locatarilor; j) funcţionarea optima, în condiţii de siguranta, de rentabilitate şi eficienta economică a construcţiilor, instalaţiilor, echipamentelor şi dotărilor, corespunzător parametrilor proiectati şi în conformitate cu instrucţiunile de exploatare; k) introducerea unor metode moderne de management; l) introducerea unor metode moderne de elaborare şi implementare a strategiilor, politicilor, programelor şi/sau proiectelor din sfera locuintelor; m) informarea şi consultarea organizatiilor ale asociatiilor de proprietari. n) respectarea principiilor economiei de piata, asigurarea unui mediu concurential, restrangerea şi reglementarea ariilor de monopol.

· Odata cu renuntarea la practica falimentara a alocarii de subventii publice companiilor furnizoare de servicii solicitam introducerea unui sistem eficient mixt de asistenta sociala acordata atat de autoritatile centrale dar si de autoritatile locale, directionat , pentru plata utilitatilor de catre familiile cele mai vulnerabile din punct de vedere social. Pentru proprietarii care nu pot achita facturile la utilitati sau reabilitarea/mentenanta cladirii trebuie ca masurile de asistenta sociala (care nu vor putea acoperi decat in parte costurile!) sa fie dublate de masuri administrative. De exemplu municipalitatea/guvernul poate cumpara apartamentele – la un pret corect- preluand obligatiile ce revin conform legii proprietarului (reparatii, reabilitari parti comune etc) si acordand dreptul de uzufruct viager.

· Strategiile nationale de eficienta energetica si de asistenta sociala ar trebui dublate de strategii locale adoptate prin consultarea cetatenilor.

· Solicitam sistarea oricaror modificari de tarife / preturi / impozite pana cand nu se vor face cunoscute  motivatia integrala si calendarul pe termen mediu!

· Solicitam: cresterea venitului minim garantat la cel putin 200 EURO!
· Autoritatile locale trebuie sa adopte o abordare directa pro-activa, a locuirii, in care sa-si asume rolul si responsabilitatea de a asigura o calitate corespunzatoare a locuirii.  Trebuie sa aiba o imagine clara  a situatiei locuirii pe plan local si sa elaboreze o strategie practica pentru a face fata problemelor actuale.

· Introducerea programelor integrate de regenerare urbana trebuie sa fie o prioritate!

· Solicitam recunoaşterea Ligii Asociaţiilor de Proprietari „Habitat” ca organizatie reprezentativa a asociaţiilor de proprietari din România. Parteneriatale autoritatilor locale sau centrale cu organizatiile asociatiilor de proproprietari trebuie generalizate.

· Un semnal de alarma fata de dezvoltarile imobiliare haotice, in afara normelor elementare de urbanism si de calitate a constructiilor fara nici o strategie locala sau nationala si in afara unor controale eficiente!
Concluzii

· Politicienii nu recunosc magnitudinea si importanta sectorului locuintelor. 

· Metodele concrete de regenerare utilizate in tarile vestul Europei nu pot fi aplicate direct in tarile din estul Europei deoarece circumstantele organizationale, legislatia si situatia financiara difera foarte mult. Tarile vestice detin de obicei structuri organizationale mai puternice pentru implementarea politicilor publice. Legislatea din est nu s-a adaptata complet! Investitia medie in Olanda si Germania in renovarea ansamblurilor rezidentiale este de 25.000 euro/apartament, in timp ce in Europa de est aceste investitii sunt estimate optimist la 5000-8000 euro/apartament.

· Deteriorarea ansamblurilor rezidentiale determina probleme serioase de ordin economic, al locurilor de munca, sociale, etnice si de mediu. 

· Strategiile si politicile destinate locuitului ar trebui sa fie complexe, sa integreze toate politicile sectoriale si actorii. Aceasta abordare trebuie sa fie inclusiva si bazata pe un tip de administrare bazat pe parteneriat.

· Este necesara ajustarea programelor la realitatile pietei locale a locuintelor, bazate pe prognoze pe termen lung privind relatiile cerere-oferta. De asemenea, trebuie acordata atentie pietei locurilor de munca.

Sunt necesare eforturi pentru stabilirea unei politici urbane nationale la care sa fie dublata de abordari coerente la nivel local.
DIRECTOR-EXECUTIV

Mihai MEREUTA

Nota: 

Multumim tuturor acelora care au participat sau au delegat specialisti!

Absente notabile: Presedintia Romaniei, Parlamentari / Euro-Parlamentari.
pentru informatii suplimentare va puteti adresa la: tel/fax (021)319.07.99, MIHAI MEREUTA: 0744.751.416; TATIANA MUSTEATA: 0726.373.000, www.habitaturban.ro, www.regenerareurbana.ro, Email: mihai.mereuta@habitaturban.ro

